Luonnos 10.4.2015

***Sopimus***

***Sopijapuolet***

Kunta x (Tilaaja)

Kunta y (Toimittaja)

***Tarkoitus***

Kunta x ja kunta y, sopivat kunnan x asemakaavojen ja sitovan tonttijaon kaavoitusmittauksen valvonnasta ja pohjakarttojen tarkistamisesta.

***Tilaajan tehtävät***

Kunta x tilaa kaavoitusmittauksen valvontaa ja pohjakartan tarkistamista koskevan palvelun. Tilaus on tehtävä x viikkoa ennen ko. kaavoitusmittauksen aloittamista/ y viikkoa ennen tarkistamisen haluttua valmistumispäivää. Tilaaja toimittaa toimittajan käyttöön tarvittavat aineistot ja tiedot.

***Toimittajan tehtävät***

Kunnan y viranhaltija, ensisijaisesti n.n, vastaa kunnan asemakaavojen ja sitovien tonttijakojen pohjakarttojen MRL:n mukaisesta laatimisen valvonnasta ja tarkistamisesta noudattaen julkishallinnon suosituksia JHS 160 ja JHS185 xxx viikon kuluessa tilauksesta ellei muuta ko. tilauksen yhteydessä sovita.

***Maksettava korvaus***

Tilaaja maksaa korvauksena Toimittajalle kaavoitusmittauksen valvonnasta ja kaavan pohjakartan tarkistamisesta kertakorvauksena z €/tarkistus (alv 0) sekä x €/ha(alv 0) sekä matkakulut.

[Tilaaja maksaa korvauksena Toimittajalle kaavoitusmittauksen valvonnasta ja kaavan pohjakartan tarkistamisesta z €/vuodessa (alv 0) sekä x €/ha(alv 0) ja matkakulut.]

***Tarkistuksen ennen työn aloittamista***

Toimittajan käyttöön luovutettujen aineistojen ja tietojen riittävyys vahvistetaan ja maksettavan korvauksen määrä hyväksytään yhteisesti ennen tarkistamisen aloittamista.

***Laskutus ja maksaminen***

Toimitettu työ laskutetaan työn valmistumisen jälkeen. Maksuaika on 21 pv netto.

Verkkolaskutusosoite: OVT-tunnus xxxxxxxxxxxxxxxx. Verkkolaskutukseen ja laskujen maksatukseen liittyvissä kysymyksissä lisätietoja saa sähköpostiosoitteesta ostoreskontra@xxxxxx.fi tai soittamalla ostoreskontran palvelunumeroon xxx-xxxxxxx.

Vaikka Tilaaja ottaa vastaan vain sähköisiä laskuja, on laskussa silti oltava seuraavanlainen laskutusosoite:

xxxx

***Vastuut***

Kunta y ja sen tarkistava viranomainen vastaavat ko. kaavoitusmittauksen valvonnasta ja kaavan pohjakartan tarkistamisesta kuten oman kuntansa alueella vastaavista tehtävistä.

***Erimielisyyksien ratkaiseminen***

Erimielisyydet ratkaistaan ensisijaisesti neuvotteluteitse ja viimekädessä xxx käräjäoikeudessa.

***Sopimussakko***

Jos tarkistamista ei suoriteta sovitussa määräajassa, tilaajalla on oikeus periä sopimussakkona 10% sovitusta kokonaiskorvauksesta myöhästymispäivää kohti. Sopimussakko voidaan vähentää loppulaskusta.

***Yhteyshenkilöt***

Tilaajan yhteyshenkilö on …

Toimittajan yhteyshenkilö on …

***Sopimuksen voimaantulo, voimassaolo ja irtisanominen***

Sopimus tulee voimaan, kun sen hyväksymistä koskeva päätös on tullut lainvoimaiseksi.

Sopimus on voimassa toistaiseksi.

Molemminpuolinen irtisanomisaika on kolme (3) kuukautta.

***Aika ja paikka***

***Allekirjoitukset***

Liite 1: Asemakaavan pohjakarttojen tarkistus, MRL:n muutos 323/2014, 74a-c§, 79a§

**Liite 1**: Asemakaavan pohjakarttojen tarkistus, MRL:n muutos 323/2014, 74a-c§, 79a§

***Asemakaavan pohjakarttojen tarkastus***

Asemakaava ja ranta-asemakaava esitetään pohjakartalla. Pohjakartta on valmistettava kaavoitusmittauksista annettujen säännösten ja ohjeiden mukaisesti. Pohjakartta on tarkastettava ennen kaavan hyväksymistä.

***Pohjakartan tarkastusviranomaiset***

Kaavoitusmittausta valvoo kunnan viranhaltija. Valvojan on oltava tehtävään soveltuvan maanmittauksen tutkinnon suorittanut diplomi-insinööri, insinööri tai teknikko.

Kunta voi vastata valvonnasta yhteistoiminnassa toisen kunnan kanssa kuntalain 76 §:n mukaisesti siten, kunnalle laissa säädetty kaavan pohjakartan tarkistustehtävä annetaan virkavastuulla toisen kunnan viranhaltijan hoidettavaksi.

***Säännökset***

Kaavoitusmittauksista ja niiden valvonnasta on säädetty maankäyttö- ja rakennuslaissa (MRL:n muutos 323/2014, 74a-c§, 79a§):

54 a §

Asemakaavan pohjakartta

Asemakaavan tulee perustua maastoa kuvaavaan pohjakarttaan. Pohjakartan tulee olla yksityiskohtaisuudeltaan ja tarkkuudeltaan riittävä.

Asemakaavaa tai sen muutosta ei saa hyväksyä, jos pohjakartta ei ole yksityiskohtaisuudeltaan tai tarkkuudeltaan riittävä tai se on siinä määrin vanhentunut, ettei sitä enää voida käyttää kaavoituksen perustana.

Vähäinen asemakaavan muutos voidaan kuitenkin hyväksyä pohjakartan vanhentuneisuudesta huolimatta, jollei muutos olennaisesti vaikuta alueen tai sen lähiympäristön kaavoitukseen.

54 b §

Kaavoitusmittauksen valvoja

Kaavoitusmittausta valvoo kunnan viranhaltija. Kaavoitusmittauksen valvojan on oltava tehtävään soveltuvan maanmittauksen tutkinnon suorittanut diplomi-insinööri, insinööri tai teknikko.

Kunta voi vastata valvonnasta yhteistoiminnassa toisen kunnan kanssa kuntalain 76 §:n mukaisesti.

54 c §

Pohjakartan hyväksyminen

Jos asemakaavan pohjakartta täyttää sille asetetut vaatimukset, kaavoitusmittauksen valvojan on hyväksyttävä kartta ja kartalle on tehtävä merkintä hyväksymisestä.

74 §

Maanomistajan oikeus ranta-asemakaavan laatimiseen

Jos maanomistaja huolehtii ranta-asemakaavan laatimisesta, hänen on toimitettava kaavan laadinnan yhteydessä syntynyt pohjakartta kunnan säilytettäväksi ja käytettäväksi osana kunnan kartta-aineistoa.

79 a §

Tonttijaon pohjakartta

Tonttijaon pohjakarttaan sovelletaan, mitä asemakaavan pohjakartasta säädetään 54 a §:ssä.